Covid 19: पिछले 24 घंटे में 30,549 नए मामले आए, 422 लोगों की मौत
देशभर में कोरोना वायरस के 30,549 नए मामले सामने आए हैं जबकि पिछले 24 घंटे में 422 लोगों की मौत हो गई है।
नई दिल्ली: देशभर में कोरोना वायरस के 30,549 नए मामले सामने आए हैं जबकि पिछले 24 घंटे में 422 लोगों की मौत हो गई है। देश में अबतक कोरोना संक्रमण के कुल  3,17,26,507 मामले सामने आए हैं जबकि 4,25,195 लोगों की मौत हो चुकी है। स्वास्थ्य विभाग से मिली जानकारी के मुताबिक देश में इस समय कोरोना के कुल एक्टिव मामले 4,25,195 हैं। वहीं संक्रमण से अबतक 3,08,96,354 लोग रिकवर हो चुके हैं।स्वास्थ्य मंत्रालय के अनुसार इस बीमारी का इलाज करा रहे मरीजों की संख्या घटकर 4,04,958 हो गयी है जो संक्रमण के कुल मामलों का 1.28 प्रतिशत है। कोविड-19 से स्वस्थ होने की राष्ट्रीय दर 97.38 प्रतिशत है। आंकड़ों के मुताबिक, पिछले 24 घंटों में कोविड-19 के मरीजों में 8,760 की कमी आई है। दैनिक संक्रमण दर 1.85 प्रतिशत है । साप्ताहिक संक्रमण दर 2.39 प्रतिशत है। मंत्रालय ने बताया कि रविवार को 16,49,295 नमूनों की जांच की गई जिससे देश में अब तक हुई कोविड-19 संबंधी जांच की संख्या बढ़कर 47,12,94,789 हो गई है। इस बीमारी से उबरने वाले लोगों की संख्या बढ़कर 3,08,96,354 हो गयी है जबकि मृत्यु दर 1.34 प्रतिशत है। देश में अब तक कोविड-19 रोधी टीके की 47.85 करोड़ खुराक दी जा चुकी है। देश में पिछले साल सात अगस्त में संक्रमितों की संख्या 20 लाख, 23 अगस्त को 30 लाख और पांच सितम्बर को 40 लाख से अधिक हो गई थी। वहीं, संक्रमण के कुल मामले 16 सितम्बर को 50 लाख, 28 सितम्बर को 60 लाख, 11 अक्टूबर को 70 लाख, 29 अक्टूबर को 80 लाख और 20 नवम्बर को 90 लाख के पार हो गए। देश में 19 दिसम्बर को ये मामले एक करोड़ के पार, चार मई को दो करोड़ के पार और 23 जून को तीन करोड़ के पार चले गए थे।